Document ID: 32007R0811

32007R0811
L 182/5
SLUŽBENI LIST EUROPSKE UNIJE
11.07.2007.
UREDBA KOMISIJE (EZ) br. 811/2007
od 11. srpnja 2007.
o izmjeni Uredbe (EZ) br. 917/2004 o detaljnim pravilima za primjenu Uredbe Vijeća (EZ) br. 797/2004 o poboljšanju općih uvjeta proizvodnje i stavljanja na tržište pčelarskih proizvoda
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske Zajednice,
uzimajući u obzir Uredbu Vijeća (EZ) br. 797/2004 od 26. travnja 2004. o poboljšanju općih uvjeta proizvodnje i stavljanja na tržište pčelarskih proizvoda (1), a posebno njezin članak 6.,
budući da:
(1)
Kako bi se izbjegla opasnost od nejasnoća, u članku 2. stavku 3. Uredbe Komisije (EZ) br. 917/2004 (2) trebalo bi jasno utvrditi da se mjere u okviru pčelarskih programa moraju provesti prije kraja proračunske godine na koju se odnose.
(2)
Mogućnost promjene financijskih ograničenja za pojedine mjere u okviru pojedinog pčelarskog programa tijekom godine bez izmjena, koje je potrebno odobriti u skladu s postupkom u članku 5. Uredbe (EZ) br. 797/2004., trenutačno je ograničena na najviše 20 % tih financijskih ograničenja.
(3)
Ograničenje od 20 % pokazalo se iz administrativnih razloga previše restriktivno kako za države članice tako i za Komisiju. Stoga bi ga trebalo ukinuti.
(4)
Radi pojednostavnjenja, trebalo bi učiniti fleksibilnijom prilagodbu mjera u okviru pčelarskih programa tijekom proračunske godine; stoga bi trebalo ukinuti ograničenja nove raspodjele proračunskih sredstva prema vrsti mjera u okviru proračunskih sredstava koja se raspoređuju pojedinoj državi članici.
(5)
Trebalo bi predvidjeti odredbu da se Komisiji moraju prijaviti promjene mjera u okviru pčelarskih programa, ako određene mjere nisu prijavljene u prethodno dostavljenom trogodišnjem programu.
(6)
Uredbu (EZ) br. 917/2004 trebalo bi izmijeniti na odgovarajući način.
(7)
Mjere predviđene ovom Uredbom u skladu su s mišljenjem Upravnog odbora za meso peradi i jaja,
DONIJELA JE OVU UREDBU:
Članak 1.
Uredba (EZ) br. 917/2004 mijenja se kako slijedi:
1.
članak 2. mijenja se kako slijedi:
(a)
u stavku 1., briše se drugi podstavak;
(b)
u stavku 3., prva se rečenica zamjenjuje sljedećim:
„Mjere u okviru pčelarskog programa utvrđene za pojedinu godinu trogodišnjeg razdoblja moraju se u potpunosti provesti do 31. kolovoza godine na koju se odnose.”;
2.
članak 6. zamjenjuje se sljedećim:
„Članak 6.
Mjere u okviru pčelarskih programa smiju se prilagođavati tijekom godine pod uvjetom da su i dalje u skladu s člankom 2. Uredbe (EZ) br. 797/2004. Financijska ograničenja za svaku od tih mjera mogu se mijenjati pod uvjetom da ukupni planirani godišnji troškovi ne premaše gornju ukupnu granicu i da potpora Zajednice za financiranje pčelarskog programa ne premaši 50 % troškova koje snosi dotična država članica.
Dotična država članica prijavljuje Komisiji planiranu prilagodbu mjera tijekom pojedine godine u skladu s prvim podstavkom, ako pojedina mjera već nije unaprijed planirana i nije prijavljena u okviru trogodišnjeg programa. Ako Komisija nema prigovora, prilagodba može stupiti na snagu od prvog dana drugog mjeseca nakon takve prijave.
Najkasnije dva mjeseca nakon završetka svake godine programa, države članice dostavljaju Komisiji pregled primjene troškova prema vrsti mjere.”;
3.
briše se članak 7.
Članak 2.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 11. srpnja 2007.

Labels: 7
3
15
6